**Anexa nr.5**

**MODEL**

**ACORD–CADRU DE SERVICII**

1. **PĂRŢILE ACORDULUI-CADRU**

În temeiul prevederilor Legii nr.98/2016 privind achizițiile publice, cu modificările și completările ulterioare, și ale Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, aprobate prin Hotărârea Guvernului nr.395/2016, cu modificările și completările ulterioare, s-a încheiat prezentul Acord-cadru

**Între**

**AGENȚIA NAȚIONALĂ PENTRU OCUPAREA FORȚEI DE MUNCĂ** în calitate de autoritate contractantă*,* cu sediul în municipiul Bucureşti, str. Avalanșei nr.20-22, sector 4, telefon/fax [de completat], cod fiscal 11370190, având contul [de completat] deschis la Activitatea de Trezorerie și Contabilitate Publică a municipiului București, reprezentată legal prin doamna **Gheorghița-Daniela Barbu**, Președinte**,** în calitate de **promitent-achizitor**, pe de o parte,

**şi**

[de completat], cu sediul în [de completat], str. [de completat], tel.:[de completat], fax:[de completat], e-mail: [de completat], înregistrată la Oficiul Registrului Comerţului sub nr.[de completat], având cod unic de înregistrare nr.[de completat] şi cont bancar [de completat], deschis la [de completat], reprezentată legal prin dna/dl.[de completat], având funcţia de [de completat], în calitate de **promitent-prestator**, pe de altă parte.

denumiți în continuare **Părțile**,

1. **OBIECTUL SI SCOPUL ACORDULUI-CADRU**

**2.1.** Obiectul acordului-cadru îl constituie achiziționarea de către promitentul-achizitor a serviciilor de închiriere spații de birouri în conformitate cu documentatia de atribuire întocmită de promitentul-achizitor și cu Propunerea tehnică depusă de promitentul-prestator și declarată câștigătoare de către promitentul-achizitor în cadrul procedurii organizate în vederea atribuirii prezentului acord-cadru, spatiul inchiriat avand ca destinatie desfasurarea activitatii Agentiei Nationale pentru Ocuparea Fortei de Munca.

**2.2.** Scopul prezentului acord-cadru îl constituie stabilirea elementelor/condițiilor esențiale care vor guverna contractele de achiziție publică de servicii ce urmează a fi atribuite pe durata derulării prezentului acord-cadru, denumite în continuare *contracte subsecvente*.

**2.3.** Contractele subsecvente au ca obiect prestarea serviciilor deînchiriere spații cu destinația birouri în conformitate cu documentatia de atribuire întocmită de promitentul-achizitor și cu Propunerea tehnică depusă de promitentul-prestator și declarată câștigătoare de către promitentul-achizitor în cadrul procedurii organizate în vederea atribuirii prezentului acord-cadru.

**2.4.** Prezentul acord-cadru nu impune promitentului-achizitor nici o obligaţie de a achiziţiona serviciile de inchiriere spații de birouri.

**2.5.** Prezentul acord-cadru va produce efecte juridice numai împreună cu contractele subsecvente ce vor fi emise în baza prevederilor acestuia.

1. **DURATA ACORDULUI-CADRU**

**3.1.** Prezentul acord-cadru intră în vigoare la data semnării de către ambele părţi și este valabil pe o perioadă de 48 luni de la această dată.

1. **PREŢUL**

**4.1.** Preţul unitar al serviciilor pentru care se încheie prezentul acord-cadru, conform Propunerii financiare depusă de promitentul-prestator și declarată câștigătoare de către promitentul-achizitor în cadrul procedurii organizate în vederea atribuirii prezentului acord-cadru este de [de completat] lei, la care se adaugă TVA.

1. **AJUSTAREA PRETULUI**

**5.1.** Prețul prevăzut la art.4.1. este ferm și nu se ajustează, în sensul majorării, pe durata derulării prezentului acord-cadru.

1. **VALOAREA ESTIMATĂ**

**6.1.** Valoarea estimata a prezentului acord-cadru, determinată pe baza prețului unitar al serviciilor si a perioadei maxime de prestare a serviciilor în baza contractelor subsecvente este de [de completat] lei cu TVA, respectiv [de completat] lei, fără TVA.

**6.2.** Plata serviciilor ce urmează a fi prestate în baza contractelor subsecvente se va efectua de către promitentul-achizitor în modalitatea prevăzută în aceste contracte, pe baza facturii transmise de către promitentul-prestator și a proceselor–verbale de recepţie aprobate de reprezentanţii structurii de specialitate cu atributii privind achizitiile publice din cadrul Agenției Naționale pentru Ocuparea Forței de Muncă, înregistrate la registratura promitentului-achizitor. Numărul contractelor subsecvente este determinat de existența fondurilor ce pot fi disponibilizate cu această destinație.

1. **DOCUMENTELE ACORDULUI-CADRU**

**7.1.** Documentele prezentului acord-cadru sunt:

1. Caietul de sarcini – Anexa nr.1;
2. Propunerea tehnică depusă de promitentul-prestator în cadrul procedurii organizate în vederea atribuirii acordului-cadru – Anexa nr.2;
3. Propunerea financiară depusă de promitentul-prestator în cadrul procedurii organizate în vederea atribuirii acordului-cadru – Anexa nr.3;
4. Contractele subsecvente ce vor fi încheiate în baza acordului-cadru – Anexa nr.4;
5. Eventualele acte adiționale la prezentul acord–cadru.
6. **OBLIGAŢIILE PROMITENTULUI-PRESTATOR**

**8.1.** Promitentul-prestator se obligă:

1. să presteze serviciile prevazute la art.2.3. în conformitate cu Propunerea tehnică depusă în cadrul procedurii de atribuire a prezentului acord-cadru şi declarată câştigătoare de promitentul-achizitor;
2. promitentul-prestator este pe deplin responsabil pentru prestarea serviciilor. Totodată, este răspunzator atât de legalitatea tuturor operațiunilor și metodelor de prestare utilizate, cât și de calificarea personalului folosit pe toata durata prezentului acord-cadru;
3. să îl informeze pe promitentul-achizitor, la timp și în mod corect, cu privire la problemele identificate în cursul prestării serviciilor prevăzute la art.2.3.;
4. **OBLIGAŢIILE PROMITENTULUI-ACHIZITOR**

**9.1**. Promitentul-achizitor se obligă:

1. să verifice modul de prestare a serviciilor pentru a stabili conformitatea lor cu prevederile din Propunerea tehnică. Verificările vor fi efectuate de către reprezentanţii structurii de specialitate cu atributii privind achizitiile publice din cadrul Agenției Naționale pentru Ocuparea Forței de Muncă;
2. să plătească promitentului-prestator preţul convenit pentru serviciile efectiv prestate;
3. să nu iniţieze, pe durata prezentului acord-cadru, o nouă procedură de atribuire, atunci când intenţionează să achiziţioneze serviciile care fac obiectul prezentului acord-cadru, cu excepţia cazului în care promitentul-prestator notifică în scris promitentului-achizitor, cu cel puţin 60 de zile înainte, că nu va mai avea capacitatea de a răspunde solicitărilor;
4. să încheie contractele subsecvente numai pe baza regulilor şi condiţiilor stabilite prin prezentul acord-cadru;
5. să asigure cooperarea dintre personalul său și cel al promitentului-prestator pe perioada derulării prezentului acord-cadru.
6. **CESIUNEA**

**10.1.** Promitentul-prestator are obligaţia de a nu transfera total sau parţial obligaţiile sale asumate prin prezentul acord-cadru, fără să obțină, în prealabil acordul scris al promitentului-achizitor.

**10.2.** Cesiunea nu va exonera promitentul-prestator de nicio responsabilitate privind obligațiile asumate prin prezentul acord-cadru.

1. **FORŢA MAJORĂ**

**11.1.** Forţa majoră este constatată de o autoritate copetentă.

**11.2.** Forţa majoră exonerează părţile contractante de obligaţiile asumate prin prezentul acord–cadru, pe toată perioada în care aceasta acţionează.

**11.3.** Îndeplinirea acordului–cadru va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor, până la apariţia acesteia.

**11.4**. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**11.5.** Dacă forta majoră acţionează sau se estimează că va acţiona o perioadă mai mare de 30 de zile, fiecare parte va avea dreptul să notifice celeilalte părţi încetarea de plin drept a contractului subsecvent în derulare, fără ca vreuna dintre părţi să poată să pretindă celeilalte părţi daune-interese.

1. **ÎNCETAREA ACORDULUI-CADRU**

**12.1.** Prezentul acord-cadru încetează în următoarele situații:

1. la expirarea perioadei prevăzute la art.3.1.;
2. prin acordul scris al părților;
3. prin denunțarea unilaterală de către promitentul-achizitor, în cel mult 15 zile lucrătoare de la apariția unor circumstanțe care nu au putut fi prevăzute la data încheierii prezentului acord-cadru și care conduc la modificarea clauzelor acestuia astfel încât îndeplinirea acordului-cadru ar fi imposibilă;
4. prin reziliere, de plin drept, în caz de neexecutare sau executare necorespunzătoare a obligațiilor asumate prin prezentul acord-cadru, de către una din părți, în măsura în care la notificarea adresată de partea lezată, partea în culpă nu depune diligențele necesare pentru executarea în mod corespunzător a obligațiilor ce îi revin potrivit prezentului acord-cadru în termen de 15 zile lucrătoare de la primirea notificării;
5. în caz de forță majoră;
6. prin atingerea, la atribuirea contractelor subsecvente, a unui prag valoric pentru care prevederile legale impun obligații de aplicare a unor proceduri în raport cu anumite praguri valorice;
7. în cazul dizolvării, lichidării sau falimentului promitentului-prestator, în conditiile legii, caz în care părțile vor fi ținute să își onoreze obligațiile asumate prin prezentul acord-cadru, până la momentul intervenției respectivei situații iar încetarea acordului-cadru are efecte numai pentru viitor și lasă neatinse prestațiile succesive care au fost făcute anterior încetării sale.
8. **SOLUŢIONAREA LITIGIILOR**

**13.1.** Părțile vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ele, în cadrul sau în legatură cu îndeplinirea prezentului acordului-cadru.

**13.2**. Dacă după 15 zile calendaristice de la începerea acestor tratative, părțile nu reuşesc sa rezolve în mod amiabil o divergenţă contractuală, fiecare poate solicita ca disputa să se soluționeze de către instanțele judecătorești competente din România.

1. **COMUNICĂRI**

**14.1. (1)** Orice comunicare între părţi, referitoare la îndeplinirea prezentului acord-cadru, trebuie să fie transmisă şi în scris.

**(2)** Orice document scris trebuie înregistrat atât în momentul transmiterii cât şi în momentul primirii.

**14.2.** Comunicările între părţi se pot face prin telefon, fax sau e-mail cu condiţia confirmării în scris a primirii comunicării.

1. **LIMBA CARE GUVERNEAZĂ ACORDUL-CADRU**

**15.1.** Limba care guvernează prezentul acord-cadru este limba română.

1. **LEGEA APLICABILĂ ACORDULUI-CADRU**

**16.1.** Prezentul acord-cadru va fi interpretat conform legilor din România.

Părțile au convenit să încheie azi \_\_\_\_\_\_\_\_\_\_ prezentul acord-cadru, în două exemplare, câte unul pentru fiecare parte.

|  |  |
| --- | --- |
| **PROMITENT-ACHIZITOR****AGENTIA NATIONALA****PENTRU OCUPAREA FORTEI DE MUNCA****PRESEDINTE** | **PROMITENT-PRESTATOR**[de completat] |